De begynte å skrive låter og spille inn demoer og møtte tilfeldigvis på vokalist John Masaki som på det tidspunktet jobbet som syngende servitør og dubbet tegneserier i Tom sitt studio. De leide han først inn som sessionsanger for å legge noe demovokal, men det fungerte rett og slett så bra at de bestemte seg for å ta han inn i bandet som et fullverdig medlem i stedet. De fikk hjelp av Per Hillestad (Lava, Aha) på trommer til å spille inn den første låten, men de fant ut at de også ville ha en fast trommis i bandet. Valget falt på Geir Johnny Huneide som tilfeldigvis er Svenns bror. Med unntak av et lite bidrag fra Steinar Krokstad er resten av trommene på den tredje skiven spilt inn av Geir Johnny.